Ilustracija priče o kvascu.
**Priča o kvascu** je jedna od najkraćih Isusovih parabola, koja govori o ženi koja mesi testo uz pomoć kvasca.

Zabeležena je u kanonskim jevanđeljima po Mateju i Luki, kao i nekanonskom jevanđelju po Tomi. U oba kanonska jevanđelja neposredno sledi priču o zrnu gorušice, sa kojom deli tematiku rasta nebeskog carstva iz malog začetka.

Priča
-----

### Po Mateju

Matejevo jevanđelje prenosi sledeće Isusove reči:

>  Carstvo nebesko je slično kvascu, koji žena uze i pomeša u tri sata brašna, dok sve ne uskisnu.
> 
> – Evanđelje po Mateju, 13:3 (prevod Emilijana Čarnića)

### Po Luki

Lukino jevanđelje prenosi:

> Kako ću reci da je carstvo Božije? Ono je kao kvasac koji uzevši žena stavi u tri kopanje brašna, dok ne uskise sve.
> 
> – Evanđelje po Luki, 13:20 (prevod Vuka Karadžića)

### Po Tomi

Tomino jevanđelje prenosi:

> Očevo carstvo je poput žene koja uzme malo kvasca, metne ga u testo, i umesi velike vekne hleba. Ko ima uši neka sluša.
> 
> – Evanđelje po Tomi, izreka 96

Tumačenja
---------

Ova priča opisuje šta se desi kada se doda kvasac u veliku količinu brašna (oko 8½ galona ili 38 litara). Sićušni živi organizmi u kvascu rastu preko noći, tako da je do jutra čitava količina brašna znatno narasla. Velika količina brašna u priči možda nagoveštava neku proslavu, jer je količina proizvedenog hleba dovoljna za stotinjak ljudi. Ova priča čini par sa pričom o o zrnu gorušice, sa kojom deli zajedničko značenje rasta nebeskog carstva iz malih začetaka. Konačni ishod je neizbežan jedanput kada prirodan tok rasta započne.

Iako kvasac na nekim mestima u Novom zavetu ima negativnu simboliku (npr. Luka 12:1 ), to nije slučaj u ovoj priči. Ipak, nekolicina komentatora tumači kvasac kao kvarljivi uticaj unutar Crkve.

Izvori
------

1. 1 2  John Nolland, The Gospel of Matthew: A commentary on the Greek text, Eerdmans, 2005, p. 553–554.
2. ↑  John Nolland, The Gospel of Matthew: A commentary on the Greek text, Eerdmans, 2005, ISBN 0-8028-2389-0, p. 553–554.
3. 1 2  Ben Witherington, Women in the Ministry of Jesus: A study of Jesus' attitudes to women and their roles as reflected in his earthly life, Cambridge University Press, 1987, ISBN 0-521-34781-5, p. 40–41.
4. 1 2  Joel B. Green, The Gospel of Luke, Eerdmans, 1997, ISBN 0-8028-2315-7, p. 527.
5. ↑  John Calvin, Commentary on Matthew, Mark, Luke - Volume 2.
6. ↑  Daniel J. Harrington, The Gospel of Matthew, Liturgical Press, 1991, ISBN 0-8146-5803-2, p. 205.
7. ↑  Herbert Lockyer, All the Parables of the Bible, Zondervan, 1988, ISBN 0-310-28111-3, p. 190.

| * p
* r
* u
Isusove priče |
| --- |
| 

|  |  |
| --- | --- |
| Kanonskaevanđelja | Bacanje mreže • Biser • Bludni sin • Bogataš i ubogi Lazar • Bogata budala • Deset devojaka • Dobri Samarićanin • Drvo i plodovi • Dva dužnika • Dva sina • Farisej i carinik • Gospodar i sluga • Izgubljena ovca • Izgubljeni novčić • Jak čovek • Jalova smokva • Kukolj • Kvasac • Mladi bogataš • Mudri i ludi zidar • Nemilosrdni sluga • Nepravedni sudija • Nepravedni upravnik • Prijatelj u ponoć • Proračun troškova • Radnici u vinogradu • Rast semena • Sejač • Skriveno blago • Stražar • Svetiljka pod sudom • Talanti • Trun i brvno • Udovičin novčić • Velika gozba • Zli vinogradari • Zrno gorušice |

 |  |
| 

|  |  |
| --- | --- |
| Apokrifi | Mješanje boja • Palmino drvo • Prazan vrč • Ubica moćnika • Žitni klas |

 |

***Priča o kvascu*** na Wikimedijinoj ostavi